 “لابيجي” ديال مفوضية البوليس بمدينة بوزنيقة، قرقبو أمس الإثنين، على واحد السيد فيها 23 عام. هاد الموقوفة متورطة فواحد القضية كتعلق بالاحتجاز والضرب والجرح بواسطة السلاح الأبيض والعلاقة الجنسية غير الشرعية وعدم التبليغ عن جناية. الإيقاف ديال هاد السيدة جا بسبب واحد شريط فيديو، كان وثّق لعملية ديال احتجاز شخص داخل أحد المنازل، مع تعريضه للعنف من طرف بزاف ديال الناس من بينهم نساء، فضلا عن تصوير تلك الوقائع بواسطة كاميرا الهاتف المحمول. الإجراءات ديال البحث أسفرت عن تحديد المكان والزمان ديال ارتكاب داك الأفعال الإجرامية اللي وقعات بمنزل كائن بمدينة بوزنيقة في 22 دجنبر المنصرم، كما تم تشخيص هوية الضحية وتوقيف واحد السيدة من بين المشتبه فيهم. كما تبين، حسب بلاغ ديال مديرية البوليس، أن الدوافع ديال لجريمة هي خلافات عرضية بسبب حالة السكر التي كانوا عليها، كما تم أيضا تشخيص هويات باقي المتورطين والذين يتواصل البحث من أجل توقيفهم. 
فيديو فضح قضية كبيرة ديال احتجاز وضرب وجنس ف بوزنيقة